# serralleonès
## Català

   * Pronúncia:
       Oriental: central /ˌsɛ.rə.ʎə.uˈnɛs/ balear /ˌsɛ.rə.ʎə.oˈnəs/, /ˌsɛ.rə.ʎə.uˈnɛs/ Occidental: /ˌsɛ.ra.ʎe.oˈnes/
   * Rimes: -ɛs
   * Etimologia: De Serra Lleona i el sufix -ès, segle XXI.

### Nom

serralleonès m. ‎(plural serralleonesos, femení serralleonesa)
* (rar, neologisme) Natural o habitant de Serra Lleona.
    «Les posicions no estan gens allunyades. Ben al contrari, segons les fonts consultades ja hi hauria més que un principi d’acord entre el MoraBanc i els representants de Garcia. Tot plegat resta pendent de petits detalls que no haurien d’impedir l’anunci de la incorporació del jugador en pocs dies. També en un període relativament curt de temps s’hauria de poder definir el fitxatge de Tunde. Solana està acabant de tancar l’estructura esportiva i financera però es creu que en el primer cas el serralleonès encaixa i en el segon, és assumible.» (Toni Solanelles, «Tunde serà el tretzè home del MoraBanc 2020/2021», Altaveu, jul. 2020)

#### Traduccions

* Anglès: Sierra Leonan $^{(en)}$
* Castellà: sierraleonense $^{(es)}$ m. f.

### Adjectiu

serralleonès m. ‎(femení serralleonesa, plural masculí serralleonesos, plural femení serralleoneses)
* (rar, neologisme) Natural o habitant de Serra Lleona.
    «L'arribada de Sergi Garcia ocuparà el lloc deixat pel nord-americà Frantz Massenat, que deixa el club després d'una temporada. Amb 12 fitxes, el MoraBanc vol ara acabar d'apuntalar la plantilla amb la continuïtat del pivot serralleonès Babatunde Olumuyiwa, després de les bones sensacions que va oferir durant la darrera fase final de la lliga Endesa a València.» (Sergi Cano i Joan López, «Sergi Garcia fitxa per dues temporades i tanca el joc exterior del MoraBanc», Andorra Difusió, jul. 2020)
    «De mare alemanya i pare serralleonès, Patrice Bart-Williams és un artista de reggae fortament influenciat per Jimi Hendrix i Bob Marley. La seva recepta, amanida amb elements del folk i el soul, demana ser escoltada en directe, com ja han fet els espectadors d'escenaris tan mítics com el Zenith de París o el Festival del Desert, on va comparèixer acompanyat de Manu Chao i Damon Albarn.» (Ajuntament de Barcelona, «Patrice», Directori de la Mercè)
* (rar, neologisme) Corresponent o pertanyent a Serra Lleona o als seus habitants.
    «Els dos ministres tenen previst reunir-se amb el president serralleonès, Ahmad Tejan Kabbah, i amb Foday Sankoh, cap històric dels rebels, que varen entrar a la capital la matinada de dimecres passat.» (Europa Press, «La guerra civil s'acarnissa i omple de cadàvers els carrers de Freetown», Diari de Balears, gen. 1999)
    «D’aquesta manera, el sanguinari expresident liberià, Charles Taylor, actualment exiliat a Nigèria 26, va finançar l’activitat dels escamots del Revolutionary United Front (RUF), el qual s’enfrontà amb el Govern serralleonès, ha donat suport a diversos grups armats que lluiten a Costa d’Ivori, i també podria trobar-se implicat en l’intent d’assassinat del malalt president guineà, Lansana Conté. Igualment, aquest darrer mandatari va ajudar algun dels grups armats que derrocaren Taylor el 2003. Aquesta “pseudoguerra civil”, que està provocant el sofriment diari de milions de persones, ha comportat el desembarcament en aquesta regió de més de quaranta mil cascos blaus durant els darrers anys.» (Òscar Mateos, «Àfrica, el continent maltractat. Guerra, espoliació i intervenció internacional a l'Àfrica negra», p. 16, Cristianisme i Justícia, des. 2005)
    «Els seguidors del Tottenham, coneguts des dels anys 70 com a "yids" (jueus), avui han protagonitzat insults racistes contra el defensa alemany d'origen serralleonès Antonio Rüdiger. El partit no s'ha suspès.» (Carles Viñas (@CarlesVinyas), «Tweet», Twitter, des. 2019)
    «És el cas, per exemple, de Joaquín Mallo, que el 1927 fou denunciat per Nansi Collmayor, una petita propietària ferndandina (d’origen serralleonès). Segons la denunciant, Joaquín Mallo li havia cedit un préstec a un interès molt alt (tot i que no especifica el percentatge) i davant de la impossibilitat de retornar-li, aquest li havia embargat la plantació. De fet, segons el Núñez de Prado, Joaquín Mallo era un dels terratinents que més destacaven pel seu comportament avariciós i ressaltava que les seves propietats s’havien engrandit no només en base al crèdit, sinó també a la compra d’hipoteques a tercers.» (Jordi Sant i Gibert, dir. Martín Rodrigo y Alharilla, corr. Alicia Campos Serrano, «El comerç de cacau entre l'illa de Bioko i Barcelona: La unión de agricultores de la Guinea española (1880-1941)», p. 234, Universitat Pompeu Fabra, 2017)

#### Traduccions

* Anglès: Sierra Leonan $^{(en)}$
* Castellà: sierraleonense $^{(es)}$

### Miscel·lània

* Síl·labes: ser·ra·lle·o·nès (5)